OpenLLM-France/wikimedia huggingface dataset:
# José Orueta

José de Orueta Pérez de Nenín (Bilbo, 1866ko maiatzaren 10a - Orueta, Mungia, 1934) bizkaitar politikaria, finantza-gizona eta idazlea izan zen. Zuzenbideko ikasketak egin zituen arren, industria-jardueraz eta ekonomiaz arduratu zen, batez ere. Enpresa garrantzitsuetako zuzendaria izan zen Bizkaian eta Gipuzkoan (Zorrotzako lantegiak, Sociedad Española de Construcciones Metálicas, Beasaingo tren-bagoien fabrika, Errenteriako Altzairugintza), eta Liga de Productores Vizcaína elkarteko kide izan zen. Orueta diputatu hautatu zuten Tolosan, liberalen alderditik, 1905, 1915 eta 1923. urteetan, eta lan gaitza egin zuen zerga-erreformaren eta Kontzertu Ekonomikoaren inguruan. 1919. urtean, Estatutua erredaktatu behar zuen Legebiltzarretik kanpoko Batzordeko kide izan zen, eta Eusko Ikaskuntzako Autonomia Batzordeko kide. Bilboko Elkarte Filarmonikoa elkartea sortu zuen beste lagun batzuekin batera, eta bertako Batzorde Iraunkorreko kide izan zen Arte sailean (1918-1922). Eusko Ikaskuntzako Elkarteko lehendakariorde izan zen bestalde, 1930-1934 urteetan. RIEV agerkarian idatzi zituen lan aipagarrienak.

## Obra

* Ante el problema regionalista. El País Vasco. Consideraciones (1907)
* Las industrias metálicas de Guipúzcoa (1916)
* Impresiones de la vida provincial en Guipúzcoa (1919)
* Memorias de un bilbaíno, 1870 a 1900 (1929 eta 1952)
* Fueros y Autonomía. Proceso del Estatuto Vasco (1934)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260879
# José Orbegozo

Jose Orbegozo (Hernani, ? - ?, 2001) gipuzkoar txirrindularia izan zen.

## Palmaresa

1950
* Ordiziako Klasika
* 2. Laudioko Sari Nagusian

## Erreferentziak

* ↑ (Gaztelaniaz) PPLL. (2015-07-25). «Hoy hace 65 años en Ordizia el ciclista de Oria José Orbegozo logró el título de Gipuzkoa» El Diario Vasco (Noiz kontsultatua: 2023-11-28).

## Kanpo estekak

* Datuak: Q62121721
# José Pardines

José Antonio Pardines Arcay (Malpica de Bergantiños, 1943 - † Villabona-Amasa, 1968ko ekainaren 7a) galiziar guardia zibila izan zen. Guardia zibilen seme eta iloba, Donostiako Errepide Taldean zegoen ETAren lehen biktima bilakatu zenean.
1968ko ekainaren 7an, Seat 850 coupé auto batean zihoazelarik, Adunatik Billabonarako errepidean, motozikleta banatan zebiltzan bi guardia zibilek Txabi Etxebarrieta eta Iñaki Sarasketa geldiarazi zituzten errutinazko kontrol batean. Autoa Mario Onaindiak lapurtutakoa zen, eta matrikula aldatua zuen. José Pardines guardia zibila, autoaren atzealdean makurtuta, autoaren bastidoreko zenbakia matrikularekin bat ez zetozela ohartu zela ikusita, Etxebarrieta Astra 600/43 pistola hartuta autotik atera eta tiro egin zion bizkarretik; erortzean beste hiruzpalau tiro egin zizkion bularrean. Ihesean, Benta Haundin, Tolosaren hegoaldean, Guardia Zibilarekin tiroketa izan zuen, eta Etxebarrieta hil zuten. Iñaki Sarasketak ihes egitea lortu zuen, eta Errezilgo elizan gorde zen. Biharamunean atxilotu zuten.

## Ikus, gainera

* Zerrenda:ETAk hildakoak

## Erreferentziak

* ↑ (Katalanez) Montanyà, Xavier. (2011-3-2). «Manipulant la primera víctima d'ETA» Vilaweb.cat.
* ↑ (Gaztelaniaz) Martínez Gorriarán, Carlos. (2011). Jorge Oteiza, hacedor de vacíos. , 316 or..
* ↑ (Gaztelaniaz) Fernández, Gaizka. (2018ko ekaina). «La primera víctima de ETA» La Aventura de la Historia (236) ISSN 1579-427X..
* Datuak: Q11032757
# José Patiño

José Patiño y Rosales (Milan, 1667ko apirilaren 11 – San Ildefonso, 1736ko azaroaren 3a) espainiar politikaria izan zen. Garrantzi handiko lana egin zuen Filipe V.a erregearen kolonia-politika berriz bideratzen, haren aholkulari nagusia izan baitzen 1733tik aurrera.
Besteak beste, Venezuelako, Antilletako eta Filipinetako Konpainiak sortu zituen, eta Ferrolgo arma-biltegiaren eraikuntza hasi zuen, estatuaren politika merkantilistan kokatuta. Euskal Herriari begira, bera izan zen Gaztelako Koroaren solaskidea eta sinatzailea 1727ko Hitzarmenean, 1728ko Caracasko Gipuzkoar Konpainiaren sorrera ekarri zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1709737
* Multimedia: José Patiño / Q1709737
# José Ortigoza

José María Ortigoza Ortiz (1987ko apirilaren 1a - ) Paraguaiko futbolaria da.

## Selekzio nazionala

Paraguaiko selekzioarekin :
| Urtea | Partida | Gol |
| 2010 | 3 | 2 |
| 2011 | 0 | 0 |
| 2012 | 2 | 1 |
| 2013 | 0 | 0 |
| 2014 | 0 | 0 |
| 2015 | 1 | 0 |
| Guztira | 6 | 3 |

## Kanpo loturak

* National Football Teams
* (Japonieraz) J.League Data Site
* Datuak: Q491544
# José Oneto

José Manuel Oneto Revuelta, kazetari gisa izenpetzen José Oneto eta Pepe Oneto bezala ere ezaguna (San Fernando, 1942ko martxoaren 14a - Donostia, 2019ko urriaren 7a) kazetari eta idazle espainiarra izan zen.

## Ibilbide profesionala

Kazetaritzako titulua lortu ondoren, bere jarduera profesionala Diario Madrid egunkarian hasi zuen hura erregimen frankistaren aginduz 1971n itxi zuten arte. Trantsizio garaian France-Presse eta Colpisa agentzietan sartu zen. Azken horren bidez, hainbat egunkarik argitaratu zituzten bere kronika politikoak, tartean La Vanguardiak eta horrela analista politiko gisa ospea eraiki zuen.
1974an Cambio 16 aldizkarian hasi zen, informazio politiko eta ekonomikoari buruz idazten. 1975ean argitalpen zuzendariorde izendatu zuten eta handik gutxira zuzendari. Garai hartan aldizkari politikoa trantsizioko zurrunbuki informatiboaren ardatzetako bat bihurtu zen, milioi erdi ale saltzera iritsi baitzen. Cambio 16ren inguruan sortuta Grupo 16ko zuzendari nagusi ere izendatu zuten Oneto.
1986an Zeta taldean sartu zen eta Tiempo aldizkaria zuzentzen hasi zen. 1996. arte mantendu zuen erantzukizuna. Aldizkari politikoen Espainiako eragin-garaia itzali zen aldi berean, Tiempo izanik eragina izan zuen azkenetakoa.
Antena 3 Telebistako albistegietako zuzendaria izan zen 1996 eta 1998 artean. 2000. urtean, eta berriro 2016an, Madrilgo Telemadrideko erakunde publikoko administrazio kontseiluko kide izendatu zuten.
2019ko abuztuan, Donostian oporretan zegoela, apendizitis bategatik sartu zuten hiriko ospitale batean, baina okerrera egin zuen gaitzak, peritonitisa bilakatu baizitzaion, eta azkenik septizemia, urrian hil zelarik.

## Argitalpenak

* Detrás de ti
* Arias entre dos crisis 1973-1975, 1975
* Cien días en la muerte de Francisco Franco, 1975
* José María de Areilza, 1977
* Los últimos días de un Presidente: de la dimisión al golpe de Estado, 1981
* La noche de Tejero, 1981
* ¿Adónde va Felipe?, 1983
* Comando Madrid, 1984
* El secuestro del Cambio, 1984
* Anatomía de un cambio de régimen, 1985
* La verdad sobre el caso Tejero: el proceso del siglo, 1985
* Veinte años que cambiaron España, 1999
* Cien días que cambiaron España, 2005
* 23-F. La historia no contada, 2006

## Erreferentziak

* ↑ (Gaztelaniaz) Orozco, Román. (2019-10-08). «Muere el periodista Pepe Oneto a los 77 años» El País ISSN 1134-6582. (Noiz kontsultatua: 2019-10-14).
* ↑ (Gaztelaniaz) «Muere el periodista Pepe Oneto a los 77 años» abc 2019-10-07 (Noiz kontsultatua: 2019-10-14).
* Datuak: Q5392509
* Multimedia: José Oneto / Q5392509
# José Otalora

José Otalora Carrillo de Albornoz (Gasteiz, 1870a - Gasteiz, 1948ko otsailaren 24a) gasteiztar abokatu eta politikari kontserbadorea izan zen. Gasteizko alkatea izan zen 1909an.

## Bizitza

José Otalora Gasteizen jaio zen 1870ean. Gurasoak José Gabriel Otalora Irizar eta Elvira Carrillo de Albornoz Encio zituen.

## Erreferentziak

* ↑ «Otalora, José de» Auñamendi Eusko Ikaskuntza (Noiz kontsultatua: 2024-03-30).
* ↑ ABC: 18 or.. 1949-01-07 (Noiz kontsultatua: 2018-02-20).
* ↑ Gasteizko Elizbarrutiaren Artxibo Historikoa. (1870-05-07). Bataio-agiria Gasteizko Elizbarrutiaren Artxibo Historikoan. (Noiz kontsultatua: 2018-02-20).

## Kanpo estekak

* Datuak: Q49480687
# José Perula y de la Parra

José Perula y de la Parra (Sesma, 1830 – Mondariz-Balneario, Coruña, 1881) nafar jeneral karlista izan zen.

## Bizitza

José Perula Sesman jaio zen 1830. Karlos errege-nahiaren zalditeriaren kapitaina zen 1855ean, baina atxilo hartu eta Kubara bidali zuten soldadu. 1858an itzuli zen, amnistia bati esker, eta Marokoko gerrara jo zuen urte berean. 1860an, kapitain izendatu zuten San Carlos de la Rápitako altxamenduan, baina matxinada-ahaleginak huts egin zuenean, Corellara etorri zen notario.
1868ko Iraultzaren ondoren, Elisabet II.arekin erbesteratu zen, baina Karlos Borboikoaren agindupean jarri zen Parisen. Ez zuen Zornotzako ituna onartu eta, berriro ere, erbesteratu zen, baina Nicolás Ollo brigadierrarekin itzuli zen 1872an.
Allo, Montejurra, Somorrostro, Calahorra eta Lakarko guduetan parte hartu zuen, eta guztietan garaile suertatu; ondorioz, jeneral izendatu zuten 1875ean. Urte hartan bertan, Trebiñun eta Miravalles-Orikainen garaitua izan eta gero, dimisioa eman zuen. 1876an, berriz, Mañerun gailendu zitzaien liberalei, baina 1877ko otsailean Frantziara erbesteratu behar izan zuen, hirugarrenez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q11929187
* Multimedia: José Pérula / Q11929187
# Jan van den Eycken

Jan van den Eycken, Hanequin Bruselakoa izenaz ere ezaguna, (Flandria, ? - Toledo, 1494), XV. mendeko flandriar jatorriko arkitektoa eta eskultorea izan zen, Toledon Flandriako formak sartu zituena.
1440. urtean Espainiara joan zen eta Toledon bizitzen jarri zen katedralean 1448 eta 1470. urteen artean lan egiteko lan maisu bezala eta zuzendu zuen, beste lan batzuen artean, Lehoien Atea. Katedraleko dorrea ere amaitu zuen eta posible da Alvaro de Lunaren eta bere anaiaren kaperak egin izatea, biak katedralaren barruan; Horregatik, Escalonako gazteluan ere lan egin izatea ere posiblea da.
1454an, Henri van den Eycken (Egas Cueman edo Egas Bruselakoa izenekin ere ezaguna) bere anaiarekin joan zen Cuencako katedralaren harlanduzko lanak burutzeko eta uste da tenpluko aldare nagusiaren aldea berriz ere berreraiki zuela Toledoko eredua imitatuz. Pedro Girón maisuaren kapera ere bere lana da.
1465. urtean Cuéllarren agertu zen Hanequin de Cuéllar bere semearekin batera, Beltran de la Cuevaren gazteluaren birmoldaketa eta hedapena gauzatzeko, Alburquerqueko dukearen lehen etxea, zuela urte bat lehenago etxeaz jabetu zena, eta nahi zuen eraikina gotortu Isabel printsesak Cuéllarreko onibarraren gainean zituen etengabeko erreklamazioengatik. Horretarako eraikina inguratzen duen gotorgunea altxatu zuten eta armen plaza zabaldu zuen.

## Bibliografia

* MONDÉJAR MANZANARES, Mª Rosario (2007). El Castillo de Cuéllar: Apuntes para la interpretación de un castillo. Segovia.
* Artehistoria: Biografia Hanequin Bruselakoa
* Biografiak familia Egas
* Datuak: Q3820717
# Jan Łukasiewicz

Jan Łukasiewicz (ˈjan wukaˈɕɛvʲitʂ ahoskatua; Lviv, Galitzia, Austria-Hungaria, 1878ko abenduaren 21a – Dublin, Irlanda, 1956ko otsailaren 13a) poloniar logikaria izan zen. Lvov unibertsitateko irakaslea (1906), eta ondoren Varsoviakoa (1915). 1946. urtean Dublinera emigratu zuen. Varsoviako taldeko kiderik ospetsuenetakoa izan zen. Eragin handia izan zuen sistema axiomatikoen azterlanetan, eta logika balioanitzen sortzailea izan zen. Azpimarratzekoak dira logikaren historiari buruz idatzi zituen lanak (logika estoikoa eta aristotelikoa). Logika proposizionalaren idazkera ere berritu zuen. Lan aipagarriak ditu, besteak beste: Kontradikzio printzipioa Aristotelesengan (1910); Bi balioko logika (1921); Probabilitate-kalkuluaren oinarri logikoak; Aristotelesen silogistika (1951).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313454
* Multimedia: Jan Łukasiewicz / Q313454
# Jan Žižka

Jan Žižka z Trocnova a Kalicha (alemanez: Johann Ziska edo Johann Schischka; Trocnov, České Budějovicetik hurbil, 1360 inguruan - Pribyslavetik hurbil, 1424) txekiar jenerala eta Jan Husen ideien jarraitzailea izan zen.

## Bizitza

Wentzeslao IV.aren gorteko zalduna izan zen. Hainbat gudutan parte hartu zuen teutoi eta hungariar zaldunen kontra. Gero, ingelesen ondoan borrokatu zen Azincourteko guduan (1415). Jan Hus hil ondoren, husitarren buruzagi eta Pragako matxinadaren buruetariko bat izan zen (1419). 1420an Táborko gotorlekua eraikiarazi zuen Bohemiaren hegoaldean, eta burujabetzaren alde borrokatu zen Sigismundo enperadorearen kontra. Handik urte betera, buruzagi bakarra zen, eta itsu gelditu zelarik ere, aurrera segitu zuen borrokan, harik eta 1422an Sigismundo garaitu zuen arte, Německý Brodetik hurbil. Urte bete geroago, setioa jarri zion Pragari. Baina ezin izan zion aurre egin Sigismundo Korybut printzearen erasoari (1424), eta Moraviara erretiratu zen. Izurriak jota hil zen.
Prokop Handiak ordeztu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/09/29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q215968
* Multimedia: Jan Žižka / Q215968
# Jana (ibaia)

Jana (errusieraz: Я́на) ekialdeko Siberiako ibaia da, Errusiako Sakhako Errepublika zeharkatu eta Ozeano Artikoko Laptev itsasora isurtzen dena. Lena eta Indigirka ibaien artean dago.

## Geografia

Bi ibaion bilgunean sortzen da: Sarlang (hegoaldetik dator) eta Dulgalakh (hego-mendebaldetik). Berez 872 kilometro luze bada ere, Sartangekin batera 1.490 kilometroko ibilbidea osatzen du. Arroak 238.000 kilometro koadroko eremua du. Ahoa Laptev itsasoan du: bertan, 10.200 kilometro koadroko delta erraldoia eratzen du.
Janaren ertzeko hiri nagusiak Verkhoiansk, Batagai, Ust-Kuiga eta Nizhneiansk dira.

## Hidrometria

Janaren emaria 1972-1999 bitartean neurtu da Ubileinaian (itsasoratu baino 157 km lehenago). Gune horretan, drainatutako eremuak 224.000 km² ditu, arro osoaren % 94. Emari handiena ekainean du (4.298 m³/s), izotz urtzearen ostean, eta txikiena martxoan (0,66 m³/s). Urritik maiatzera edo ekainera arte izozturik egoten da. Verkhoiansk aldean, esaterako, 70-110 egunez erabat izozturik egoten da eta 220 egunez zati batean.
Janaren batezbesteko emariak (m³/s), Ubileinaian neurtuak Datuak: 1972 eta 1999 artean

## Erreferentziak

* ↑ Yana At Ubileinaya

## Kanpo estekak

* Datuak: Q78861
* Multimedia: Yana River / Q78861
# Jana Begum

Jana Begum XVII. mendeko Indiako emakume jakintsu izan zen. Aita Akbar enperadorearen jenerala izan zen. Etorkin bikaineko alaba zen, beraz. Ospetsua da bera izan baitzen Koranari iruzkin bat jarri zion lehengo emakumea.

## Erreferentziak

* ↑ https://www.encyclo.co.uk/meaning-of-Jana_Begum
* ↑ Yoginder Sikand. Bastions of Believers: Madrasas and Islamic Education in India. (Delhi: Penguin Books), 2005, 35 or.

## Kanpo estekak

* Datuak: Q6150482
# Jan van Ruusbroec

Jan van Ruusbroec (nederlanderaz: Jan van Ruusbroec, Jan (edo Johannes) van Ruysbroeck; Ruisbroek, Brabanteko dukerria, 1293 – Groenendaal, Brabanteko dukerria, 1381eko abenduaren 2a) flandriar teologoa eta mistikoa izan zen.
Nederlanderaz idatzitako lehen lan handien egilea da (Die geestelike brulocht; Van den Rike der Ghelieven; Van seven trappen). Devotio Moderna izeneko mugimenduaren sortzailea izan zen, eta haren lanek eragin handia izan zuten Martin Luther eta Ignazio Loiolakoarengan, besteren artean. Mugimendu horren ezaugarriak Imitation de Jésus-Christ lanean adierazi zituen. Meditazioaren garrantzia azpimarratzen zuen, batez ere.
Pio X.a Aita Santuak 1908an dohatsu aitortu zuen. Bere eguna abenduaren 2an ospatzen da.

## Ikus, gainera

* Nederlanderazko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q920312
* Multimedia: Jan van Ruusbroec / Q920312
# Jan van der Heyden

Jan van der Heyden (Gorinchem, Herbehereak, 1637ko martxoaren 5a - Amsterdam, Herbehereak, 1712ko irailaren 28a) nederlandar pintorea eta grabatzailea izan zen.

## Biografia

Amsterdamgo kaleetako ikuspegiak margotu zituen. Ñabardurak adierazten zehatza, konposizioan iaioa, eta argiak eta itzalak bereizten trebea izan zen.
Obra batzuk: "Amsterdamgo udaletxea", "Amsterdamgo Martelaars ubidea", "Düsseldorfeko eliza".

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q370567
* Multimedia: Jan van der Heyden / Q370567
# Jan van der Bij

Jan van der Bij (1991ko irailaren 25a) Herbehereetako arraunlaria da. 2021eko uztaila eta abuztua bitartean Tokion ospatutako 2020ko Udako Olinpiar Jokoetan lehiatu zen. Munduko Arraunketa Kopan ere hartu du parte 2018tik.
2024ko Udako Olinpiar Jokoetan zilarra lortu zuen gizonezkoen zortzikoan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Zortzikoa |
| Munduko Txapelketak ||||
| 2023 | Belgrad | 02 ! | Zortzikoa |
| Europako Txapelketak ||||
| Urtea | Lekua | Domina | Proba |
| 2020 | Poznan | 01 ! | Lemazain gabeko laukoa |
| 2023 | Bled | 03 ! | Zortzikoa |

## Erreferentziak

* ↑ «Rowing - van der BIJ Jan» Tokyo 2020 Olympics (Tokyo Organising Committee of the Olympic and Paralympic Games).
* ↑ «Jan van der Bij» worldrowing.com.
# Jan Śniadecki

Jan Śniadecki (1756ko abuztuak 29-1830eko azaroak 9) poloniar matematikari, astronomo eta filosofoa izan zen.

## Bizitza

Żninen jaioa, Śniadeckik Krakoviako Unibertsitatean eta Parisen ikasi zuen Vilniusko Unibertsitate Inperialeko errektorea izan zen, Heziketa Nazionaleko Batzordeko kidea, eta Krakovia eta Vilniusko behatoki astronomikoetako zuzendaria. Vilniustik gertu dagoen Jašiūnai Manorren hil zen.
Śniadeckik lan asko argitaratu zituen, berriki aurkitutako asteroideetan egin zituen behaketak barne. Bere O rachunku losów (Kasualitatearen Kalkuluan, 1817) probabilitateari buruzko lan aitzindaria izan zen.
Jędrzej Śniadeckiren anaia zen.

## Lanak

* "Rachunku algebraicznego teoria" (1783)
* "Geografia, czyli opisanie matematyczne i fizyczne ziemi" (1804)
* "Rozprawa o Koperniku" ( Discourse on Nicolaus Copernicus, biografia, 1802)
* "O rachunku losów" (1817)
* "Trygonometria kulista analitycznie wyłożona" (1817)
* "O pismach klasycznych i romantycznych", Dziennik Wileński (1819)
* "Filozofia umysłu ludzkiego" (1821)
* Datuak: Q536339
* Multimedia: Jan Śniadecki / Q536339
# Jean Victor Marie Moreau

Jean Victor Marie Moreau (Morlaix, 1763ko otsailaren 14a - Louny, Austriar Inperioa, 1813ko irailaren 2a) frantziar jenerala izan zen. Ospea lortu zuen Tourcoingeko guduan 1774an. 1795ean Alemania inbaditu zuen Rhin eta Moselleren Armadaren agindupean. 1795ean, Pichegru jeneralaren konspirazioan tartean sartu zen eta armadatik bota zuten. Bi urte geroago, berriz onartu zuten eta Italiako armadara bidali zuten. 1799an Napoleonen alde egin zuen Brumaireko estatu-kolpean eta Rhingo Armadaren agintea jaso zuen sari gisa. 1800. urtean Hohenlindengo gudua irabazi zuen. Ondoren, Borboiak berrezartzeko konspirazio batean parte hartzea leporatu zioten, eta Frantziatik kanporatu zuten. 1805ean New Yorka iritsi eta Pennsylvanian kokatu zen 1813ra arte. Europara itzuli zen 1813an, Frantzian errepublika ezartzeko asmoz. Dresdengo guduan zauritua zen Alejandro I.a tsarrarekin hitz egiten ari zela. Sei egun geroago hil zen eta San Petersburgoko Santa Katalina Eliza katolikoan lurperatu zuten.
* Datuak: Q333806
* Multimedia: Jean Victor Marie Moreau / Q333806
# Jean Urruty

    Artikulu hau idazleari buruzkoa da; pilotaria gaitzat duena beste hau da: «Jean Urruti»
Jean Urruty (Beau Bassin-Rose Hill, 1904-1983) mauriziar idazle eta literatura-kritikaria izan zen. Curepipeko Royal Collegen ikasi ondoren, berton izan zen irakasle. Charles Baudelaireren lana ikertu zuen.

## Lanak

* Le voyage de Baudelaire aux Mascareignes, Port-Louis, 1968, 158 orr.
* Le Mauricien Toulet, 1969, 200 orr.
* Poètes mauriciens ... : E. Le Breton, A.-M. Vigoureux de Kermorvan, E. Michel, A. Legallant, etc., 3. lib., Royal printing, 1973, 16 orr.

## Erreferentziak

* ↑ Aline Groeme-Harmon. (2007-10-29). Île Maurice: Baudelaire aux Mascareignes - de la fantaisie à la réalité. .
* Datuak: Q16234337
# Jean Van Hamme

Jean Van Hamme (Brusela, 1939ko urtarrilaren 16a) belgikar eleberrigile eta komikigilea da.
Bruselan enpresen administrazioa ikasi ondoren, kazetari eta Philips enpresako marketin sailean lan egin zuen. Aldi berean komikietarako gidoiak idazten hasi zen. 1976tik aurrera, idazteari bakarrik ekin zion.
Bere lehen lan garrantzitsua Thorgal bikingoa izan zen, 1977an Grzegorz Rosiński marrazkilari poloniarrarekin batera sortu zuena. Komikiak Erdi Aroko kondairak eta fantasia heroikoa nahasten ditu eta hainbat sari irabazi zituen.
Hurrengo hamarkadan arrakasta handiko bi sail sortu zituen: XIII William Vancerekin eta Largo Winch Philippe Francqekin. Edgar P. Jacobsen hil ondoren Blake eta Mortimer saileko lau liburuki idatzi zituen.

## Lanak

* Epoxy: album bat, 1968, Paul Cuvelierren marrazkiak: Losfeld
* Mr. Magellan: 2 album, 1970–1971, Gériren marrazkiak: Le Lombard eta Dargaud
* Corentin: 2 album, 1970–1974, Paul Cuvelierren marrazkiak: Le Lombard eta Dargaud
* Michael Logan: 4 album, 1977–1981, André Beautempsen marrazkiak: Thaulez
* Histoire sans héros: 2 album, 1977–1997, Danyren marrazkiak: Le Lombard and Dargaud
* Domino: 4 album, 1979–1982, André Chéreten marrazkiak: Le Lombard and Dargaud
* Arlequin: 3 album, 1979–1985, Danyren marrazkiak: Le Lombard and Dargaud
* Tony Stark: 4 album, 1980–1982, Edouard Aidans [fr]en marrazkiak: Fleurus, Novedi eta Hachette
* Thorgal: 33 album, 1980–2006, Grzegorz Rosińskiren marrazkiak: Le Lombard
* XIII: 18 album, 1984–, William Vanceren marrazkiak: Dargaud
* Le Grand Pouvoir du Chninkel: album bat, 1988, Grzegorz Rosińskiren marrazkiak: Casterman
* S.O.S. Bonheur: 3 album, 1988–1989, Grifforen marrazkiak: Dupuis
* Largo Winch: 18 album, 1990–, Philippe Francqen marrazkiak: Dupuis
* Les maîtres de l'orge: 8 album, 1992–1999, Francis Vallèsen marrazkiak: Glénat
* Blake eta Mortimer: 4 album, 1996–, Ted Benoît René Sterneren marrazkiak: Editions Blake et Mortimer
* Wayne Shelton [fr]: 13 album, 2001–2003, 2009-, Christian Denayerren marrazkiak: Dargaud
* De telescoop: album bat, 2009, Paul Tengen marrazkiak: Casterman
* Lady S: 14 album

## Kanpo estekak

* Datuak: Q428160
* Multimedia: Jean Van Hamme / Q428160
# Jean Van Houtte

Jean (Jan) Marie Joseph, Van Houtte Baroia (Gante, 1907ko martxoaren 17a - Brusela, 1991ko maiatzaren 23a) belgikar politikaria izan zen. Belgikako lehen ministroa izan zen 1952tik 1953ra.
Zuzenbidean doktorea eta Gante eta Liejako unibertsitateetako irakaslea izan zen. Alderdi sozial kristauko kide izan zen eta 1949 eta 1968 artean senatari.
Finantza ministro izan zen Jean Duvieusarten (1950) eta Joseph Pholienen (1950-52) gobernuetan. 1952ko urtarrilean Belgikako lehen ministro bihurtu zen. Bere agintaldian, soldadutzaren iraupenari eta Alemaniarekiko kolaborazionisten tratuari buruzko eztabaidak izan ziren. Gainera, atzeraldi ekonomikoa gertatu zen.
Gaston Eyskensen gobernuan Finantza ministro (1958-61) izan zen berriro. Munduko Bankuko gobernadore ere izan zen. 1970ean baroi izendatu zuten.

## Kanpo estekak

* Datuak: Q705128
* Multimedia: Jean Van Houtte / Q705128